Javier Bardem

Javier Ángel Encinas Bardem, máis coñecido simplemente como Javier Bardem, nado en Las Palmas de Gran Canaria o 1 de marzo de 1969, é un dos actores españois de cinema máis internacionais. No ano 2000 converteuse no primeiro actor español nomeado a un Oscar polo seu papel en Antes que anochezca e en 2008 no primeiro en gañalo na categoría de mellor actor secundario por Non é un país para vellos.

 Traxectoria 
 Orixe e formación 
Bardem provén dunha familia de actores: os seus avós, Rafael Bardem e Matilde Muñoz Sampedro, a súa nai, Pilar Bardem, os seus irmáns, Mónica e Carlos, e ademais é sobriño do finado director de cine Juan Antonio Bardem. O seu curmán Miguel tamén é director de cine. É o membro da familia que acadou un maior recoñecemento a nivel internacional

Entre as distintas actividades que realizou inclúese o xogar na Selección Española de Rugbi e estudar pintura na Escola de Artes e Oficios. Tras isto, decidiu dedicarse ó cine.

 Cinema 
Con 11 anos fixo un pequeno papel en El poderoso influjo de la luna de Antonio del Real que protagonizaba a súa nai Pilar.

Gañou o Fotogramas de Plata ó Mellor Actor en 1994 por Huevos de Oro. Ese mesmo ano obtivo o Premio ó Mellor Actor no Festival de Cine de Donostia por Días contados e El detective y la muerte, ademais do Premio Fernando Rey á Mellor Interpretación por Días contados.

En 1995 por esta mesma película, conseguiu o Goya ó Mellor Intérprete Masculino Secundario e o Premio da Actores ó Mellor Actor, ademais do Fotogramas de Plata por Boca a boca. Esta película deulle o seu primeiro Goya á Mellor interpretación masculina protagonista en 1996.

Despois de conseguir en decembro de 1997 o Premio do Público ó Mellor Actor na Gala da Academia do Cine Europeo, en xaneiro de 1998 competiu polo Goya á Mellor Interpretación Masculina, por Carne trémula.

En 2000 gañou a Copa Volpi no Festival de Cine de Venecia, pola película Antes que anochezca (Before Night Falls), que representa a súa consagración internacional. Por esta mesma película na que interpretaba a Reinaldo Arenas, foi nomeado no ano seguinte ao Oscar ó mellor actor, sendo o primeiro actor español nomeado a ese premio. A súa fama aumentou notablemente tanto dentro como fóra de España a raíz deste papel.

En 2003 obtén o premio Goya á mellor interpretación masculina protagonista polo seu papel en Os luns ó sol. Na cerimonia de entrega dese premio manifestouse, igual que outros moitos compañeiros de profesión que luciron adhesivos e insignias, contra a guerra e a invasión de Irak por parte de EEUU co apoio do goberno español.

En 2004 conseguiu novamente a Copa Volpi no Festival de Cine de Venecia, esta vez polo seu papel de Ramón Sampedro en Mar adentro, polo que tamén repetiu no Goya ó mellor actor. Esta película reafirmouno coma un dos mellores actores do panorama español.

No ano 2008 gañou o Globo de ouro ao mellor actor secundario polo seu papel de Anton Chigurh no filme dos irmáns Coen Non é un país para vellos. Por este mesmo papel gañou tamén o BAFTA e finalmente o Oscar ao Mellor actor secundario, sendo o primeiro español en logralo.

En 2010 foi nomeado ao Óscar ao Mellor actor polo seu traballo no filme de Alejandro González Iñárritu, Biutiful. Tamén gañou o Premio Goya á mellor interpretación masculina protagonista por ese filme.

 Filmografía 
 Ano  Película  Director 2010  Biutiful  Alejandro González Iñárritu 2008  Vicky Cristina Barcelona  Woody Allen 2007  Love in the Time of Cholera  Mike Newell 2007  Non é un país para vellos  Joel e Ethan Coen 2006  Amar en tiempos de cólera  Mike Newell 2006  Os fantasmas de Goya  Milos Forman 2006  The last face  Erin Dignam 2006  Guerrilla  Steven Soderbegh 2004  Mar Adentro  Alejandro Amenábar 2004  Collateral  Michael Mann 2002  Los lunes al sol  Fernando León de Aranoa 2002  Pasos de Baile  John Malkovich 2001  Sin noticias de Dios(**) Agustín Díaz Yanes 2000  Antes que anochezca  Julian Schnabel 1999  Segunda piel  Gerardo Vera 1999  Los lobos de Washington  Mariano Barroso 1999  Entre las piernas  Manuel Gómez Pereira 1998  Torrente, el brazo tonto de la ley  Santiago Segura 1997  Perdita Durango  Álex de la Iglesia 1997  Carne Trémula  Pedro Almodóvar 1996  Más que amor, frenesí  Bardem, Albacete e Menkes 1996  Éxtasis  Mariano Barroso 1996  Airbag  Juanma Bajo Ulloa 1996  El amor perjudica seriamente a la salud(**)  Manuel Gómez Pereira 1995  Boca a boca  Manuel Gómez Pereira 1995  La madre curto  Miguel Bardem 1994  El detective y la muerte   Miguel Bardem 1994  Días Contados  Imanol Uribe 1994  Pronóstico reservado(**)  Antonio Mollà 1994  La teta y la luna  Bigas Luna 1993  El amante bilingüe  Vicente Arnada 1993  Huevos de oro  Bigas Luna 1992  Huidos  Sancho Gracia 1992  Jamón, jamón  Bigas Luna 1991  Tacones lejanos  Pedro Almodóvar 1991  Amo tu cama rica  Emilio Martínez Lázaro 1990  Las edades de Lulú  Bigas Luna 1980  El poderoso influjo de la luna(**)  Antonio del Real
(**) Realiza pequenos papeis, aparición esporádica

 Premios 
 Óscars 
 Ano  Categoría  Película  Resultado2000Óscar ao mellor actorAntes que anochezcaCandidato2008Óscar ao mellor actorNo Country for Old MenGañador

 Globos de Ouro 
 Ano  Categoría  Filme  Resultado2004Globo de Ouro ó mellor actor - DramaMar adentroCandidato2000Globo de Ouro ó mellor actor - DramaAntes que anochezcaCandidato

 Golden Satellites 
 Ano  Categoría  Filme  Resultado2004Mellor actorMar adentroCandidato

 Festival Internacional de Cine de Venecia 
 Ano  Categoría  Filme  Resultado2004Copa Volpi ó mellor actorMar adentroGañador2000Copa Volpi ó mellor actorAntes que anochezcaGañador

 Festival Internacional de Cine de Donostia 
 Ano  Categoría  Película  Resultado1995Cuncha de Prata ó mellor actorEl detective y la muerteGañador

 Independence Spirit 
 Ano  Categoría  Película  Resultado2000Mellor actorAntes que anochezcaGañador
 Unión de Actores 
 Ano  Categoría  Película  Resultado2004Mellor actor protagonista de cineMar adentroGañador2002Mellor actor protagonista de cineLos lunes al solGañador1997Mellor actor protagonista de cinePerdita DurangoCandidato1996Mellor actor protagonista de cineÉxtasisCandidato1994Mellor intérprete secundario de cineDías contadosGañador
 Premios Goya 
 Ano  Categoría  Película  Resultado2010Goya ó mellor actorBiutifulGañador2004Goya ó mellor actorMar adentroGañador2002Goya ó mellor actorLos lunes al solGañador1997Goya ó mellor actorPerdita DurangoCandidato1995Goya ó mellor actorBoca a bocaGañador1994Goya ó mellor actor secundarioDías contadosGañador1993Goya ó mellor actorHuevos de oroCandidato1992Goya ó mellor actorJamón, jamónCandidato

 Fotogramas de Prata 
 Ano  Categoría  Película  Resultado2004Mellor actor de cineMar adentroGañador2002Mellor actor de cineOs luns ao solGañador2000Mellor actor de cineSegunda pielGañador1997Mellor actor de cineCarne trémulaPerdita DurangoGañador1996Mellor actor de cineÉxtasisCandidato1995Mellor actor de cineBoca a bocaGañador1994Mellor actor de cineDías contadosEl detective y la muerteCandidato1993Mellor actor de cineHuevos de oroGañador1992Mellor actor de cineJamón, jamónCandidato

 Véxase tamén 

Categoría:Actores de España
Categoría:Nados en 1969
Categoría:Nados nas Palmas de Gran Canaria
Categoría:Paseo da Fama de Hollywood